smcproject/ml-wiki-sentences huggingface dataset:
റെഫ്രിജറേറ്റർ ഉപയോഗിക്കുന്നതിന് പകരം ഇവർ പുകയത്ത് വെച്ചോ ഉപ്പുചേർത്തോ ആണ് ഇവർ സാധനങ്ങൾ സൂക്ഷിക്കുന്നത്.
ഇവർ പന്നിയിറച്ചി 10 വർഷവും അതിൽ അധികവും കേടുകൂടാതെ സൂക്ഷിക്കും.
ധാന്യങ്ങളിൽ നിന്ന് തദ്ദേശീയമായ മദ്യം ഇവർ നിർമ്മിക്കും.
സുലിമ എന്നാണ് ഇത് അറിയപ്പെടുന്നത്.
ഇത് നല്ല കടുപ്പമുള്ള വൈനിന് സമാനമാണ്.
സുലിമ സ്ഥിരമായും വല്ലപ്പോഴും ഉപയോഗിക്കും.
സാധാരണയായി അതിഥികൾക്ക് ഇത് വിളമ്പാറുണ്ട്.
ഉത്സവങ്ങൾ ആചാരങ്ങൾ എന്നിവയിലും ഇത് പ്രധാനവിഭവമാണ്.
പ്രാദേശിക സമ്പദ് ഘടന ബാർട്ടർ സമ്പ്രദായത്തിന്റെ അടിസ്ഥാനത്തിലാണ്.
പല മോസോ  ഗ്രാമങ്ങളിലും ഇപ്പോഴും വൈദ്യുതി എത്തിയിട്ടില്ല.
നാല് സമകോണാക്രതിയിൽ മധ്യത്തിൽ ഒരു നടുമുറ്റത്തിന് ചുറ്റുമായാണ് മോസോ കുടുംബങ്ങൾ വീട് നിർമ്മിക്കുന്നത്.
വീടിന്റെ ആദ്യനില ആട്, പോത്ത്, കുതിര,താറാവ്, കോഴിയടക്കമുള്ള വളർത്തുമൃഗങ്ങൾക്കും പക്ഷികളെയും വളർത്തനുള്ളതാണ്.
പ്രധാന പാചക ഏരിയ, ഭക്ഷണ മുറി, സന്ദർശക മുറി എന്നിവയും ആദ്യ ഒന്നാം നിലയിലാണ്.
വീടിന്റെ രണ്ടാം നിലയിൽ പ്രധാനമായും ശേഖരണ മുറികളും ശയന മുറികളുമായിരിക്കും.
വി.കെ. ശശിധരൻ ഇംഗ്ലീഷ് വിലാസം https://ml.wikipedia.org/wiki/V.
K._Sasidharan വി.കെ. ശശിധരൻ
കേരളത്തിലെ ഒരു ഗായകനും സാംസ്കാരിക പ്രവർത്തകനുമാണ് വി.കെ.എസ് എന്ന പേരിൽ അറിയപ്പെടുന്ന വി.കെ. ശശിധരൻ (മരണം : 5 ഒക്ടോബർ 2021).
കേരള ശാസ്ത്രസാഹിത്യ പരിഷത്തിന്റെ മുൻ ജനറൽ സെക്രട്ടറിയായിരുന്നു ജീവിതരേഖ
1938 ൽ എറണാകുളം ജില്ലയിലെ വടക്കൻ പറവൂരിൽ ജനിച്ചു.
ആലുവ യു.സി കോളേജിലെ പഠനത്തെ തുടർന്ന് തിരുവനന്തപുരം ഗവണ്മെന്റ് എഞ്ചിനീയറിംഗ് കോളേജിൽ നിന്നും ഇലക്‌ട്രിക്കൽ എഞ്ചിനീയറിംഗിൽ ബിരുദം കരസ്ഥമാക്കി.
സ്കൂൾ വിദ്യാഭ്യാസ കാലത്ത് 6 വർഷത്തോളം പ്രമുഖ സംഗീതസംവിധായകരുടെ സഹായിയായിരുന്ന പരമുദാസിന്റെ പക്കൽ നിന്ന് കർണാടക സംഗീതത്തിൽ പരിശീലനം നേടുകയുണ്ടായി.
മുപ്പതു വർഷക്കാലം ശ്രീ നാരായണ പോളിടെൿനിക്കിലെ അദ്ധ്യാപകനായിരുന്നു.
1967 ൽ അടൂർ ഗോപാലകൃഷ്ണന്റെ 'കാമുകി' എന്ന ചിത്രത്തിനു വേണ്ടി ഏറ്റുമാനൂർ സോമദാസൻ രചിച്ച നാലു ഗാനങ്ങൾ 'ശിവൻശശി' എന്ന പേരിൽ പി.കെ. ശിവദാസുമൊത്തു ചിട്ടപ്പെടുത്തി.
ചിത്രം റിലീസ് ആകാതിരുന്നതിനെതുടർന്ന് 'തീരങ്ങൾ' എന്ന  ചിത്രത്തിൽ ഉൾപ്പെടുത്തി .
ഇരുവരും ആറ്റിങ്ങൽ  ദേശാഭിമാനി തീയറ്റേഴ്സിനു വേണ്ടി നിരവധി നാടകങ്ങളിൽ ഒരുമിച്ച് പ്രവർത്തിച്ചു.
കവിതാലാപനത്തിൽ വേറിട്ട വഴി സ്വീകരിച്ച വി.കെ ശശിധരൻ വി.കെ.എസ്. എന്ന ചുരുക്കപ്പേരിലും അറിയപ്പെടുന്നു.
ഇടശ്ശേരിയുടെ പൂതപ്പാട്ട്, രവീന്ദ്രനാഥ ടാഗോറിന്റെ ഗീതാഞ്ജലി തുടങ്ങി നിരവധി കവിതകൾക്ക് സംഗീതാവിഷ്ക്കാരം നൽകി.
ഗാനാലാപനം സാമൂഹ്യമാറ്റത്തിനായുള്ള ഒരു ഉപാധിയാണെന്നു ഇദ്ദേഹം കരുതുന്നു.
ഗാനങ്ങൾക്ക് ഈണം പകരുമ്പോൾ സംഗീതത്തേക്കാളുപരി ആ വരികളുടെ അർത്ഥവും അതുൾക്കൊള്ളുന്ന വികാരവും പ്രതിഫലിപ്പിക്കാനാവണം എന്ന നിർബന്ധമാണ് വി.കെ.എസിന്റെ ഗാനങ്ങളെ ഗാംഭീര്യമുള്ളതാക്കുന്നത്.
വി.കെ.എസ്സിന്റെ കാവ്യാലാപനം വി.കെ.എസ് കുട്ടികളുടെ ഒരു പരിപാടിയ്ക്കിടെ വി.കെ.എസ് ഡി.സി. ബുക്ക്സിന്റെ പാടാം പഠിക്കാം പരിപാടിയ്ക്കിടെ വി.കെ.എസ്, 2019 ഏപ്രിലിൽ ‍കൊല്ലത്തു വച്ചു നടന്ന പരിപാടിയ്ക്കിടെ
കേരള ശാസ്ത്രസാഹിത്യ പരിഷത്തിന്റെ സജീവ പ്രവർത്തകനായിരുന്ന വി.കെ.എസ്  നിരവധി പരിഷത്ത് കലാജാഥകൾക്കായി അനവധി ഗാനങ്ങൾക്ക് സംഗീതം നൽകി.
ബർതോൾത് ബ്രഹത് , ഡോ.എം.പി .
പരമേശ്വരൻ , മുല്ലനേഴി , കരിവെള്ളൂർ മുരളി തുടങ്ങി അനവധി പേരുടെ രചനകൾ സംഗീത ശില്പങ്ങളായും, സംഘഗാനങ്ങളായും ശാസ്ത്ര കലാജാഥകളിലൂടെ അവതരിക്കപ്പെട്ടു .
80 കളുടെ തുടക്കത്തിൽ കലാജാഥയിൽ പങ്കെടുത്തും , അഭിനയിച്ചും കേരളത്തിലുടനീളം സഞ്ചരിച്ചു കൂടാതെ ശാസ്ത്ര സംഘടനകളുടെ അഖിലേന്ത്യാ തലത്തിലുള്ള കലാജാഥകൾക്കു സംഗീതാവിഷ്കാരം നിർവഹിച്ചു.
ശാസ്ത്ര സാഹിത്യപരിഷത്ത്, കേരള സാക്ഷരതാ സമിതി ,മാനവീയം മിഷൻ , സംഗീത നാടക അക്കാഡമി എന്നിവയ്ക്ക് വേണ്ടിയും  ആഡിയോ ആൽബങ്ങൾ പ്രസിദ്ധീകൃതമായിട്ടുണ്ട്.
ഏഷ്യാനെറ്റ്, കൈരളി ചാനലുകളിൽ കളിക്കൂട്ടം,കളിക്കുടുക്ക എന്നീ പരിപാടികളിൽ കുട്ടികൾക്ക് വേണ്ടി കവിതകളും പാട്ടുകളും അവതരിപ്പിച്ചിരുന്നു.
കേരള ശാസ്ത്ര സാഹിത്യപരിഷത്തിന്റെ സംസ്ഥാന ജനറൽ സെക്രട്ടറി ,വൈസ് പ്രസിഡണ്ട്‌ എന്നീ നിലകളിൽ പ്രവർത്തിച്ചു.1993 ൽ കൊട്ടിയം ശ്രീനാരായണ പോളിടെൿനിക്കിൽ നിന്നും ഇലക്‌ട്രിക്കൽ വിഭാഗം മേധാവിയായി വിരമിച്ചു.
2021 ഒക്ടോബർ 6 ന് ചെങ്ങന്നൂരിലെ മകളുടെ വസതിയിൽ വച്ച് അന്തരിച്ചു.
ഭാര്യ : വസന്ത ലത ,മകൾ :ദീപ്തി പ്രധാന ആൽബങ്ങൾ ഗീതാഞ്ജലി പൂതപ്പാട്ട്‌ പുത്തൻ കലവും അരിവാളും ബാലോത്സവ ഗാനങ്ങൾ കളിക്കൂട്ടം മധുരം മലയാളം മുക്കുറ്റിപൂവിന്റെ ആകാശം ശ്യാമഗീതങ്ങൾ പ്രണയം അക്ഷരഗീതങ്ങൾ പടയൊരുക്കപ്പാട്ടുകൾ പുരസ്കാരങ്ങൾ
കേരള സംഗീത നാടക അക്കാദമി ഏർപ്പെടുത്തിയ ഗുരുപൂജ പുരസ്കാരത്തിനായി തെരഞ്ഞെടുക്കപ്പെട്ടെങ്കിലും (2008-ൽ) സ്വീകരിച്ചില്ല .
അവലംബം ↑ ↑ ↑ ↑ http://www.keralasangeethanatakaakademi.com/fellowship_awards.html Archived 2014-08-13 at the Wayback Machine .
/rref http://www.deepika.com/Archives/CAT2_sub.asp?ccode=CAT2 hcode=77738%5Bപ്രവർത്തിക്കാത്ത+കണ്ണി%5D പുറം കണ്ണികൾ വി.കെ. ശശിധരൻ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വെബ്സൈററ് Archived 2013-10-02 at the Wayback Machine .
വി.കെ.എസിനെക്കുറിച്ച് Poignant rendition ഇടശ്ശേരിയുടെ പൂതപ്പാട്ട് വീണ്ടും
വി.കെ. ശശികല
'അഖിലേന്ത്യാ അണ്ണാ ദ്രാവിഡ മുന്നേറ്റ കഴകത്തിന്റെ (എഐഎഡിഎംകെ) ദേശീയ പ്രസിഡന്റായി സേവനമനുഷ്ഠിച്ച ഒരു ഇന്ത്യൻ രാഷ്ട്രീയക്കാരിയാണ് വിവേകാനന്ദൻ കൃഷ്ണവേണി ശശികല (ജനനം: 1954 ഓഗസ്റ്റ് 18), വിവാഹ നാമം ശശികല നടരാജൻ എന്നും അറിയപ്പെടുന്നു.
1989 മുതൽ 2016-ൽ മരണം വരെ എഐഎഡിഎംകെയുടെ തലപ്പത്തിരുന്ന അന്തരിച്ച തമിഴ്‌നാട് മുഖ്യമന്ത്രി ജെ. ജയലളിതയുടെ അടുത്ത സഹായിയായിരുന്നു അവർ അന്തരിച്ച എഴുത്തുകാരനും രാഷ്ട്രീയക്കാരനുമായ എം.നടരാജന്റെ ഭാര്യയും.
ജയലളിതയുടെ മരണശേഷം പാർട്ടിയുടെ ജനറൽ കൗൺസിൽ അവരെ എഐഎഡിഎംകെയുടെ സെക്രട്ടറി ജനറലായി തിരഞ്ഞെടുത്തു.
പരപ്പന അഗ്രഹാര ജയിലിലേക്ക് പോകുന്നതിന് മുമ്പ് വികെ ശശികല എടപ്പാടി പളനിസാമിയെ തമിഴ്‌നാട് മുഖ്യമന്ത്രിയായി നിയമിച്ചു.
{{efn | എന്നാൽ ഇലക്ഷൻ കമ്മീഷൻ ഓഫ് ഇന്ത്യ അവളെ ഇടക്കാല ജനറൽ സെക്രട്ടറിയായി അംഗീകരിച്ചില്ല എന്നാൽ പിന്നീട് അവരെ ആ സ്ഥാനത്തുനിന്നും നീക്കുകയും 2017 സെപ്റ്റംബറിൽ പാർട്ടിയിൽ നിന്ന് പുറത്താക്കുകയും ചെയ്തു.
പുറത്താക്കിയതിന് പിന്നാലെ എഐഎഡിഎംകെ ജനറൽ സെക്രട്ടറി സ്ഥാനത്തുനിന്നും നീക്കിയതിനെതിരെ അവർ ചെന്നൈ കോടതിയെ സമീപിച്ചു.
ഈ കേസ് ഇപ്പോഴും വിധിക്കായി കാത്തിരിക്കുകയാണ്.
വി.കെ. ശ്രീധരൻ ഇംഗ്ലീഷ് വിലാസം https://ml.wikipedia.org/wiki/V.
K._Sreedharan
കേരളത്തിലെ ഒരു പരിസ്ഥിതി പ്രവർത്തകനും എഴുത്തുകാരനുമാണ് വി. കെ. ശ്രീധരൻ .
പരിസ്ഥിതി, നാട്ടറിവ് എന്നീ വിഷയങ്ങളിലായി 16 പുസ്തകങ്ങൾ പ്രസിദ്ധീകരിച്ചിട്ടുണ്ട്.
2021- 22ലെ, സംസ്ഥാന വന- വന്യജീവി വകുപ്പ് ഏർപ്പെടുത്തിയിട്ടുള്ള വനമിത്ര പുരസ്കാരം ലഭിച്ചിട്ടുണ്ട്.
തൃശ്ശൂർ ജില്ലയിലെ മാളയിലുള്ള അണ്ണല്ലൂർ സ്വദേശിയായ ശ്രീധരൻ മുപ്പത്തേഴു വർഷമായി പരിസ്ഥിതി പരിപാലന പ്രവർത്തനങ്ങളിൽ സജീവമാണ്.
ഇൻസ്പയർ ഇന്ത്യ എന്ന സന്നദ്ധ സംഘടനയുടെ സെക്രട്ടറിയായി പ്രവർത്തിച്ചു വരുന്ന അദ്ദേഹം തൃശ്ശൂർ ജില്ലാ പഞ്ചായത്തിൻറെ 'ജലരക്ഷ- ജീവരക്ഷ' ടാസ്ക് ഫോഴ്‌സ് അംഗംകൂടിയാണ്.
പുസ്തകങ്ങൾ കൃഷിയുടെ നാട്ടറിവുകൾ പുരസ്കാരം 2021-22ലെ വനമിത്ര പുരസ്കാരം അവലംബം 1 2 3 4 {{ cite web }} :  CS1 maint: bot: original URL status unknown ( link ) 1 2 3 4 {{ cite web }} :  CS1 maint: bot: original URL status unknown ( link ) ↑ ↑ ↑ പുറത്തേക്കുള്ള കണ്ണികൾ വനമിത്ര അവാർഡ് Krishiyude Nattarivukal
വി.കെ. ശ്രീരാമൻ ഇംഗ്ലീഷ് വിലാസം https://ml.wikipedia.org/wiki/V.
K._Shreeraman
മലയാള ചലച്ചിത്ര അഭിനേതാവ്, എഴുത്തുകാരൻ, മാധ്യമ പ്രവർത്തകൻ എന്നീ നിലകളിലറിപ്പെടുന്നയാളാണ് വെട്ടിയാട്ടിൽ കൃഷ്ണൻ ശ്രീരാമൻ എന്ന വി.കെ.ശ്രീരാമൻ (ജനനം:6 ഫെബ്രുവരി 1953).
മലയാളത്തിൽ ഇതുവരെ 150-ഓളം  സിനിമകളിൽ അഭിനയിച്ചിട്ടുണ്ട് .
സിലോണിൽ ഹോട്ടൽ മാനേജരായിരുന്ന വി.സി. കൃഷ്ണൻ്റെയും അധ്യാപികയായിരുന്ന ഭാർഗ്ഗവി കൃഷ്ണൻ്റെയും രണ്ടാമത്തെ മകനായി 1953 ഫെബ്രുവരി 6-ന് തൃശൂർ ജില്ലയിലെ കുന്നംകുളത്തിനടുത്തുള്ള ചെറുവത്താനിയിൽ ജനിച്ചു.
ദീർഘകാലം മസ്കത്തിൽ ജോലിചെയ്തിരുന്ന ജയപ്രകാശ് (ജനനം: 1948) അദ്ദേഹത്തിന്റെ മൂത്ത സഹോദരനാണ്.
കൂടാതെ, ജനിച്ച ഉടനെ മരണമടഞ്ഞ ഒരു അനുജനും അദ്ദേഹത്തിനുണ്ടായിരുന്നു.
അമ്മ പ്രധാനാദ്ധ്യാപികയായിരുന്ന വടുതല അപ്പർ പ്രൈമറി സ്കൂളിലായിരുന്നു ശ്രീരാമന്റെ പ്രാഥമിക വിദ്യാഭ്യാസം.
പിന്നീട് തൊഴിയൂർ സെൻ്റ്.
ജോർജ് ഹൈസ്കൂൾ, ഗവ.
എച്ച്.എസ്.എസ്. കുന്നംകുളം എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കിയ ശ്രീരാമൻ തൃശൂർ ഫൈൻ ആർട്സ്  കോളേജിൽ നിന്ന് ബിരുദം നേടി.
പഠനശേഷം കുറച്ചു കാലം വിദേശത്ത് ജോലി ചെയ്തു.
ഹ്രസ്വകാലത്തെ പ്രവാസജീവിതത്തിനു ശേഷം നാട്ടിലേക്കു തിരിച്ച് വന്നായിരുന്നു സിനിമാപ്രവേശം.
ബന്ധുവായിരുന്ന പ്രശസ്ത കഥാകൃത്ത് സി.വി. ശ്രീരാമന്റെ സ്നേഹപൂർവ്വമുള്ള നിർബന്ധവും ആയിടക്കുണ്ടായ പ്രശസ്ത സംവിധായകൻ അരവിന്ദനുമായുള്ള അടുപ്പവും  അതിനു പ്രേരകമായി.
1978-ൽ റിലീസായ അരവിന്ദന്റെ “ തമ്പ് ” ആയിരുന്നു ആദ്യ ചിത്രം.
പവിത്രന്റെ “ ഉപ്പ് ”എന്ന സിനിമയിൽ നായകനായിരുന്നു.
ഒരു വടക്കൻ വീരഗാഥ , ഉത്തരം , കാക്കോത്തികാവിലെ അപ്പൂപ്പൻതാടികൾ , ലയനം തുടങ്ങിയ ആദ്യകാല ചിത്രങ്ങളിലൂടെ മലയാളസിനിമാരംഗത്തു ശ്രദ്ധേയനായി.
ആധാരം , സർഗ്ഗം , വൈശാലി , ഹരികൃഷ്ണൻസ് , ഭരത്ചന്ദ്രൻ ഐ.പി.എസ് തുടങ്ങിയവയാണു മറ്റ് ചില പ്രധാനസിനിമകൾ.
സി.വി.ശ്രീരാമന്റെ ഇഷ്ടദാനം എന്ന ചെറുകഥ ടെലിസിനിമയായി സംവിധാനം ചെയ്തായിരുന്നു ടെലിവിഷൻ രംഗത്തേക്കു കടന്നത്.
ദൂരദർശൻ പ്രക്ഷേപണം ചെയ്ത ഇഷ്ടദാനത്തിലൂടെ മികച്ച സംവിധായകനുള്ള സംസ്ഥാന ടെലിവിഷൻ അവാർഡ് കരസ്ഥമാക്കുകയുണ്ടായി.
ഇതിനു ശേഷമായിരുന്നു നാട്ടരങ്ങ് , നാട്ടുകൂട്ടം തുടങ്ങിയ ടോക്ക് ഷോകളുടെ അവതാരകനായി.
അഞ്ഞൂറോളം അധ്യായങ്ങളിലൂടെ തുടരുന്ന വേറിട്ടകാഴ്ചകൾ ആയിരുന്നു അടുത്ത ടെലിവിഷൻ സംരഭം.
ഏറ്റവും നല്ല കമന്റേർക്കുള്ള സംസ്ഥാന സർക്കാറിന്റെ ടെലിവിഷൻ അവാർഡും ഈ പരിപാടിയിലൂടെ ശ്രീരാമന് ലഭിച്ചു.
കലാകൗമുദി , മാതൃഭൂമി തുടങ്ങിയ ആനുകാലികങ്ങളിലൂടെ പ്രസിദ്ധീകൃതമായ വേറിട്ടകാഴ്ചകളുടെ ലിഖിതരൂപത്തിലൂടെയാണു ഇദ്ദേഹത്തിന്റെ സാഹിത്യപ്രവേശം.
ഡി.സി. ബുക്ക്സ് , മാതൃഭൂമി തുടങ്ങിയ പ്രസാധകർ പ്രസിദ്ധീകരിച്ച വേറിട്ടകാഴ്ചകൾ , ഇതര വാഴ്വുകൾ എന്നിവയാണ് പ്രധാന രചനകൾ.
2008ൽ കേരള സാഹിത്യ അക്കാദമിയുടെ എൻഡോവ്മെന്റ് പുരസ്കാരം  നേടി.
രചിച്ച പുസ്തങ്ങൾ വേറിട്ട കാഴ്ചകൾ ഇതരവാഴ്വുകൾ കാലത്തിന്റെ നാലുകെട്ട് വി.കെ.ശ്രീരാമന്റെ ലേഖനങ്ങൾ മാട്ട്‌ ഏകലോചനം അവലംബം ശ്രീരാമനെ കുറിച്ച് പുഴ.
പുറത്തേക്കുള്ള കണ്ണികൾ ഐ.എം.ഡി.ബി. താൾ വേറിട്ടകാഴ്ചകൾ  ഫേസ്ബുക്ക് പേജ്
↑ https://www.mathrubhumi.com/mobile/books/special/mbifl2019/speakers/vk-sreeraman-mbifl-2019-1.3471858%5Bപ്രവർത്തിക്കാത്ത+കണ്ണി%5D ↑ https://m3db.com/v-k-sreeraman
വി.കെ. ഹരിഹരനുണ്ണിത്താൻ
വിവർത്തകൻ,ഭാഷാപണ്ഡിതൻ എന്നീ നിലകളിൽ അറിയപ്പെടുന്നു.
മലയാളത്തിലും,ഹിന്ദിയിലുമായി ഒട്ടേറെ കൃതികളുടെ കർത്താവായ ഇദ്ദേഹം ദീർഘകാലം എസ്.എൻ. ട്രസ്റ്റ് കോളേജുകളിൽ അദ്ധ്യാപകനായിരുന്നു.
വാക്യവും ക്രിയയും മലയാളത്തിൽ , മലയാളഭാഷാചിന്തകൾ എന്നിവയാണ് പ്രധാനകൃതികൾ.
1939-ൽ പത്തനംതിട്ടയിൽ ജനനം.
ഗണിതശാസ്ത്രത്തിൽ ബിരുദവും ഹിന്ദിയിൽ ബിരുദാനന്തരബിരുദവും നേടി.
കേരളായൂണിവേഴ്സിറ്റിയിൽ നിന്ന് ഭാഷാശാസ്ത്രത്തിൽ ഗവേഷണം പൂർത്തിയാക്കിയ ഇദ്ദേഹം 1994-വരെ എസ്.എൻ.ട്രസ്റ്റിന്റെ കോളേജുകളിൽ ഹിന്ദി അദ്ധ്യാപകനായി   സേവനം അനുഷ്ഠിച്ചു.
ഹിന്ദിയിലും മലയാളത്തിലുമായി നിരവധികൃതികൾ ഇക്കാലയളവിൽ രചിച്ചിട്ടുണ്ട്.
പ്രധാനകൃതികൾ വാക്യവും ക്രിയയും മലയാളത്തിൽ മലയാളഭാഷാചിന്തകൾ കാമായനി(ഹിന്ദിയിൽ നിന്നുള്ള വിവർത്തനം) തകഴീ കീ കഹാനിയാം(ഹിന്ദി) പുരസ്കാരങ്ങൾ വിവർത്തനത്തിനുള്ള കേന്ദ്രസാഹിത്യ അക്കാദമി അവാർഡ് ജയശങ്കർപ്രസാദ് മിശ്രയുടെ കാമയാനി എന്നകൃതിയുടെ തർജ്ജമക്ക് ലഭിച്ചു അവലംബം
വി.കെ. വിസ്മയ
400 മീറ്റർ ഓട്ടക്കാരിയായ ഒരു ഇന്ത്യൻ സ്പ്രിന്ററാണ് വെള്ളൂവ കോറോത്ത് വിസ്മയ (ജനനം: മേയ് 14, 1997).
അവർ 2018 ഏഷ്യൻ ഗെയിംസിലെ ഇന്ത്യൻ വനിതകളുടെ 4x400 മീറ്റർ റിലേ ടീമിന്റെ ഭാഗമായിരുന്നു.
ടീം സ്വർണ്ണം നേടുകയും ചെയ്തു.
അവലംബം ↑ പുറത്തേക്കുള്ള കണ്ണികൾ V. K. Vismaya at IAAF
വി.കെ. വേലപ്പൻ ഇംഗ്ലീഷ് വിലാസം https://ml.wikipedia.org/wiki/V.
K._Velappan
കേരളത്തിലെ പ്രമുഖ കോൺഗ്രസ് നേതാവായിരുന്നു വി.കെ. വേലപ്പൻ (ജനനം: 1899 , മരണം: 1962 ) (ആംഗലേയം : V.K. Velappan ) .
വൈക്കം മുനിസിപ്പൽ കൗൺസിലർ, ശ്രിമൂലംപ്രജാസഭാംഗം, തിരിവിതാംകൂർ ലജിസ്ലേറ്റിവ് അസംബ്ലി അംഗം, ഐക്യകേരള നീയമസഭാംഗം, ആരോഗ്യ വകുപ്പ് മന്ത്രി, വൈദ്യുതവകുപ്പ് മന്ത്രി, എൻ.എസ്.എസ്. പ്രസിഡന്റ് എന്നീ നിലകളിൽ പ്രവൃത്തിച്ച കേരള രാഷ്ട്രീയത്തിലെ ശ്രദ്ധിക്കപ്പെട്ട പ്രമുഖ വ്യക്തിയാണ് വി.കെ. വേലപ്പൻ.
മന്ത്രിപദത്തിലിരിയ്ക്കേ അന്തരിച്ച ആദ്യവ്യക്തി കൂടിയാണ് വേലപ്പൻ.
വി.കെ. ശ്രീകണ്ഠൻ ഇംഗ്ലീഷ് വിലാസം https://ml.wikipedia.org/wiki/V.
K._Sreekandan
കേരളത്തിലെ പാലക്കാട് ജില്ലയിലെ ഇന്ത്യൻ നാഷണൽ കോൺഗ്രസ് പാർട്ടിയുടെ ഒരു നേതാവാണ് വി.കെ. ശ്രീകണ്ഠൻ .
2019 ലെ ലോക്സഭാ തെരഞ്ഞെടുപ്പിൽ പാലക്കാട് മണ്ഡലത്തിലെ ഐക്യ ജനാധിപത്യ മുന്നണിയുടെ സ്ഥാനാർത്ഥിയായി സിപിഐഎം എം പി എം ബി രാജേഷിനെതിരെ മത്സരിച്ച് വിജയിച്ചു.
2024ൽ നടന്ന ലോക സഭ തിരഞ്ഞെടുപ്പിൽ വിജയിച്ചു ..!
പാലക്കാട് ലോക്സഭ മണ്ഡലത്തിൽ നിന്നുമുള്ള പാർലമെൻ്റ് അംഗം ആണ്.
എൻഎസ്എസിൽ പഠിക്കുന്ന കാലത്ത് വിദ്യാർത്ഥി പ്രസ്ഥാനമായ കെ.എസ്.യുവിലൂടെയാണ് രാഷ്ട്രീയ പ്രവർത്തനം ആരംഭിച്ചത്.
1993-ൽ കെ.എസ്.യു സംസ്ഥാന വൈസ് പ്രസിഡന്റായി.
2012 മുതൽ കെ.പി.സി.സി സെക്രട്ടറിയായ വി.കെ. ശ്രീകണ്ഠൻ ജില്ലയിലെ കോൺഗ്രസ് പ്രസ്ഥാനത്തിന്റെ അമരക്കാരനാകുന്നത് ദീർഘമായ സംഘടനാ പ്രവർത്തന പരിചയത്തിന്റെ പിൻബലത്തിലാണ്.
സംഘടനാ പ്രവർത്തകൻ എന്നതിനപ്പുറം പാലക്കാട്ടെയും പ്രത്യേകിച്ച് സ്വദേശമായ ഷൊർണൂരിലെയും ജനകീയ പ്രശ്നങ്ങളിൽ സജീവ സാന്നിദ്ധ്യമാണ് വി.കെ. ശ്രീകണ്ഠൻ.
2000 മുതൽ ഷൊർണൂർ മുനിസിപ്പാലിയിറ്റിയിലെ കോൺഗ്രസ് അംഗം.
2005, 2010, 2015 വർഷങ്ങളിൽ തുടർച്ചയായി ഷൊർണൂർ മുനിസിപ്പാലിറ്റിയിലേക്ക് മത്സരിച്ച് ജയിച്ചു.
നിലവിൽ ഷൊർണൂർ മുനിസിപ്പാലിറ്റി പ്രതിപക്ഷ നേതാവ്.
കാലിക്കറ്റ് യൂണിവേഴ്സിറ്റി സെനറ്റ് അംഗമായും കാർഷിക സർവ്വകലാശാല ജനറൽ കൗൺസിൽ അംഗമായും പ്രവത്തിച്ചിട്ടുണ്ട്.
2011ൽ ഒറ്റപ്പാലത്ത് നിന്ന് കോൺഗ്രസ് സ്ഥാനാർഥിയായി നിയമസഭയിലേക്ക് മത്സരിച്ചു  എങ്കിലും പരാജയപ്പെട്ടു.
ഒറ്റപ്പാലം പാർലമെന്റ് സഭാ സീറ്റിലേക്കും[ചേലക്കര നിയമസഭാമണ്ഡലം|ചേലക്കര മണ്ഡലത്തിൽ]] നിന്ന് നിയമസഭയിലേക്കും മത്സരിച്ചിട്ടുള്ള കോൺഗ്രസ് നേതാവ് കെ.എ. തുളസിയാണ് ഭാര്യ.
ഇവർ മുൻ വനിതാ കമ്മിഷൻ അംഗവും  നിലവിൽ നെന്മാറ NSS പ്രിൻസിപ്പാളും ആണ്.
കൊച്ചു കൃഷ്ണൻ നായർ വെള്ളാടത്ത് കാർത്യായനി അമ്മ എന്നിവരാണ് മാതാപിതാക്കൾ.
രാഗിണി ഏക സഹോദരി ആണ്.
നേട്ടങ്ങൾ 1983 - കെ‌എസ്‌യു യൂണിറ്റ് പ്രസിഡന്റ് (ഗവൺമെന്റ് ഹൈസ്‌കൂൾ, ഷോർനൂർ) 1986 - കെ‌എസ്‌യു താലൂക്ക് സെക്രട്ടറി, ഒറ്റപ്പാലം 1988 - കെ‌എസ്‌യു താലൂക്ക് പ്രസിഡന്റ്, ഒറ്റപ്പാലം 1990 - കെ‌എസ്‌യു ജില്ലാ ജനറൽ സെക്രട്ടറി, പാലക്കാട് 1993 - കെ‌എസ്‌യു സംസ്ഥാന വൈസ് പ്രസിഡന്റ്, കേരളം 2000 - ഷൊർണ്ണൂർ മുൻസിപ്പൽ കൗൺസിലറായി തിരഞ്ഞെടുക്കപ്പെട്ടു 2003 - ജനറൽ സെക്രട്ടറി - യൂത്ത് കോൺഗ്രസ് അഖിലേന്ത്യാ കമ്മിറ്റി 2005 - കൗൺസിലർ - ഷൊർണ്ണൂർ മുനിസിപ്പാലിറ്റി 2006 - എക്സിക്യൂട്ടീവ് അംഗം കേരള പ്രദേശ് കോൺഗ്രസ് കമ്മിറ്റി 2010 - ഷൊർണ്ണൂർമൻസിപാലിറ്റി എന്ന മുൻസിപൽ കൗൺസിലറായി തിരഞ്ഞെടുക്കപ്പെട്ടു 2011 - ഒറ്റപ്പാലം നിയമസഭയിൽ യുഡിഎഫ് സ്ഥാനാർത്ഥിയായി മത്സരം 2012 - കെപിസിസി സെക്രട്ടറി 2013 - സെനറ്റ് അംഗമായി കാലിക്കട്ട് സർവകലാശാലയിൽ തിരഞ്ഞെടുക്കപ്പെട്ടു 2014 - ജനറൽ കൗൺസിൽ അംഗം - കേരള കാർഷിക സർവകലാശാല 2016 - പാലക്കാട് ജില്ലാ കോൺഗ്രസ് കമ്മിറ്റി പ്രസിഡന്റായി നിയമിതനായി-(ഡിസംബർ 14) 2019 - പാലക്കാട് ലോകസഭാമണ്ഡലം എം.പി 2024-പാലക്കാട്‌ ലോകസഭാമണ്ഡലം എം പി തൃശ്ശൂർ ജില്ല കോൺഗ്രസ്‌ കമ്മിറ്റിയുടെ പ്രസിഡന്റ്‌ (താത്കാലിക ചുമതല ) തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 2019 പാലക്കാട് ലോകസഭാമണ്ഡലം വി.കെ. ശ്രീകണ്ഠൻ കോൺഗ്രസ് (ഐ.) , യു.ഡി.എഫ്. എം.ബി. രാജേഷ് സി.പി.എം. , എൽ.ഡി.എഫ് സി. കൃഷ്ണകുമാർ ബി.ജെ.പി. , എൻ.ഡി.എ. അവലംബം ↑ ↑ ↑ പതിനേഴാം ലോകസഭയിൽ കേരളത്തിൽ നിന്നുള്ള അംഗങ്ങൾ രാജ്‌മോഹൻ ഉണ്ണിത്താൻ | കെ. സുധാകരൻ | കെ. മുരളീധരൻ | രാഹുൽ ഗാന്ധി | എം.കെ. രാഘവൻ | പി.കെ. കുഞ്ഞാലിക്കുട്ടി | എം.പി. അബ്ദുസമദ് സമദാനി | ഇ.
വി.കെ.എൻ. ഇംഗ്ലീഷ് വിലാസം https://ml.wikipedia.org/wiki/VKN
സവിശേഷമായൊരു രചനാശൈലി കൊണ്ട്‌ മലയാള സാഹിത്യത്തിൽ വേറിട്ടുനിന്ന വ്യക്തിത്വമായിരുന്നു വടക്കേ കൂട്ടാല നാരായണൻകുട്ടിനായർ അഥവാ വി. കെ. എൻ. ( ഏപ്രിൽ 7 , 1929 - ജനുവരി 25 , 2004) .
ഹാസ്യ രചനകൾക്കൊണ്ട്‌ മലയാളിയെ ചിരിപ്പിക്കുകയും ചിന്തിപ്പിക്കുകയും ചെയ്ത ഈ എഴുത്തുകാരൻ ആർക്കും അനുകരിക്കാനാവാത്ത വഴികളിലൂടെയാണ്‌ അക്ഷരസഞ്ചാരം നടത്തിയത്‌.
ശുദ്ധഹാസ്യത്തിൻ്റെ പൂത്തിരിവെട്ടത്തിൽ മാറിയിരുന്ന് ചുറ്റുപാടുകളെ നോക്കിക്കാണാൻ മലയാളികളെ പഠിപ്പിച്ച എഴുത്തുകാരനായിരുന്നു വി. കെ. എൻ. സ്വന്തം ജീവിതാനുഭവങ്ങൾ പയ്യൻ എന്ന കേന്ദ്രകഥാപാത്രത്തിലൂടെ അവതരിപ്പിച്ച നോവലുകളും കഥകളുമാണ്‌ അദ്ദേഹത്തെ മലയാളസാഹിത്യത്തിൽ അനശ്വരനാക്കിയത്‌.
കഥയും നോവലുകളുമായി ഇരുപത്തഞ്ചിലേറെ കൃതികൾ വി. കെ. എൻ എഴുതിയിട്ടുണ്ട്..
രണ്ടു നോവലുകളും ഏതാനും കഥകളും ഇംഗ്ലീഷിലേക്കും മറ്റ്‌ ഇന്ത്യൻ ഭാഷകളിലേക്കും വിവർത്തനം ചെയ്തു.
ഇംഗ്ലീഷ്‌ വിവർത്തനത്തിന്‌ വഴങ്ങാത്ത അത്യപൂർവ്വ ശൈലിയിലായിരുന്നു വി. കെ. എൻ. കഥകൾ പറഞ്ഞിരുന്നത്‌.
അല്പം ബുദ്ധികൂടിയ നർമ്മമായതിനാൽ വി. കെ. എൻ. കഥകൾ വായനക്കാരുടെ ഒരു പ്രത്യേക വലയത്തിലൊതുങ്ങുകയും ചെയ്തു.
തൃശൂർ ജില്ലയിലെ തിരുവില്വാമലയിൽ 1929 ഏപ്രിൽ ഏഴിനാണ്‌ വി കെ എൻ ജനിച്ചത് (മീനമാസത്തിലെ ചതയം നാളിൽ).
മെട്രിക്കുലേഷൻ കഴിഞ്ഞ്‌ 1951 മുതൽ എട്ടു വർഷത്തോളം മലബാർ ദേവസ്വം ബോർഡിൽ ഗുമസ്തനായി.
പാലക്കാട്ടായിരുന്നു ആദ്യ നിയമനം.
എന്നാൽ അദ്ദേഹമെഴുതിയ ദ്‌ ട്വിൻ ഗോഡ്‌ അറൈവ്‌സ്‌ എന്ന ലേഖനം ദേവസ്വം കമ്മീഷണറെ പരിഹസിക്കുന്നതാണെന്ന കുറ്റം ചുമത്തി കോയമ്പത്തൂരിലേക്കു സ്ഥലം മാറ്റപ്പെട്ടു.
കുറെക്കാലത്തിനു ശേഷം മലപ്പുറം ജില്ലയിലെ പുളിക്കൽ അമ്പലത്തിൽ മാനേജരായി നിയമിതനായി.
എന്നാൽ, പ്രസ്തുത അമ്പലം ഒരു സ്വകാര്യ ട്രസ്റ്റിന്‌ സർക്കാർ കൈമാറിയപ്പോൾ ജോലി നഷ്ടപ്പെട്ടു.
ഡൽഹിയിലേക്ക്‌
ദേവസ്വം വകുപ്പിലെ ജോലിനഷ്ടം ഒരർഥത്തിൽ വി കെ എന്നിന്റെ സാഹിത്യ ജീവിതത്തെ പരിപോഷിപ്പിക്കാൻ നിമിത്തമായി.
ജോലിയന്വേഷിച്ച്‌ ഡൽഹിയിലെത്തിയതോടെ രചനയ്ക്കുള്ള മറ്റൊരു അനുഭവലോകവും അദ്ദേഹത്തിൻറെ മുന്നിൽത്തെളിഞ്ഞു.
1959-ലാണ്‌ അദ്ദേഹം ഡൽഹിയിലെത്തിയത്‌.
പത്രപ്രവർത്തനത്തോടൊപ്പം അക്കാലത്ത്‌ പ്രസിദ്ധമായിരുന്ന ശങ്കേഴ്സ്‌ വീക്കിലിയിലും ലേഖനങ്ങളെഴുതി.
വാർത്താ ഏജൻസിയായ യു. എൻ. ഐ. ആകാശവാണി എന്നിവിടങ്ങളിലായിരുന്നു പത്രപ്രവർത്തനജീവിതം.
പത്തുവർഷക്കാലത്തെ ഡൽഹി ജീവിതം ഒട്ടേറെ സാഹിത്യ സൗഹൃദവും അദ്ദേഹത്തിനു സമ്മാനിച്ചു.
ഒ. വി. വിജയൻ , കാക്കനാടൻ , എം. മുകുന്ദൻ എന്നിവരായിരുന്നു അക്കാലത്തെ പ്രധാന സുഹൃത്തുക്കൾ.
1969-ൽ ഡൽഹി ജീവിതം അവസാനിപ്പിച്ച്‌ തിരുവില്വാമലയിൽ തിരിച്ചെത്തി.
എഴുത്തും വായനയുമായി വി കെ എൻ ജന്മനാട്ടിൽ തൻറേതായ ഒരു ലോകം സൃഷ്ടിച്ചു.
75-ആമത്തെ വയസ്സിൽ 2004 ജനുവരി 25-ന്‌ തിരുവില്വാമലയിലെ സ്വവസതിയിൽവച്ച്‌ മരണമടഞ്ഞു.
മസ്തിഷ്കാർബുദമായിരുന്നു മരണകാരണം.
പ്രധാന സാഹിത്യസൃഷ്ടികൾ
കവിതയും നാടകവുമൊഴികെ മറ്റെല്ലാ സാഹിത്യ വിഭാഗങ്ങളിലും വി. കെ. എൻ കൈവെച്ചിട്ടുണ്ട്‌.
ചില രചനകൾ ഒരു ഗണത്തിലും പെടുത്താനുമാവില്ല.
ഹിസ്റ്റോറിക്കൽ സറ്റയർ (historical satire) എന്ന സാഹിത്യരൂപം (genre) അദ്ദേഹത്തിന്റെ സൃഷ്ടിയാണ്.
ഉദാഹരണം: മഞ്ചൽ, പെൺപട, പിതാമഹൻ.
"ആരോഹണം" എന്ന നോവൽ, Bovine Bugles എന്ന പേരിൽ അദ്ദേഹം തന്നെ വിവർത്തനം ചെയ്തിട്ടുണ്ട്.
തിരക്കഥ: അപ്പുണ്ണി .
കഥാസമാഹാരങ്ങൾ മന്ദഹാസം പയ്യൻ ക്ലിയൊപാട്ര പയ്യന്റെ കാലം കാലഘട്ടത്തിലെ പയ്യൻ പയ്യന്റെ സമരം പയ്യന്റെ യാത്രകൾ കുഞ്ഞൻമേനോൻ അതികായൻ ചാത്തൻസ്‌ ചൂർണാനന്ദൻ സർ ചാത്തുവിന്റെ റൂളിംഗ്‌ വികെഎൻ കഥകൾ പയ്യൻ കഥകൾ ഹാജ്യാര്‌ മാനാഞ്ചിറ ടെസ്റ്റ്‌ ഒരാഴ്ച പയ്യന്റെ ഡയറി
നോവലുകൾ അസുരവാണി മഞ്ചൽ ആരോഹണം ഒരാഴ്ച സിൻഡിക്കേറ്റ്‌ ജനറൽ ചാത്തൻസ്‌ പയ്യന്റെ രാജാവ്‌ പെൺപട പിതാമഹൻ കുടിനീർ നാണ്വാര്‌ അധികാരം അനന്തരം
നോവലൈറ്റ്‌ അമ്മൂമ്മക്കഥ
നർമ്മലേഖനം അയ്യായിരവും കോപ്പും രചനാശൈലി
അധികാര വ്യവസ്ഥയ്ക്കെതിരായ അനുരഞ്ജനരഹിതമായ വിമർശനങ്ങളായിരുന്നു വികെഎന്നിൻറെ പ്രധാന രചനകളെല്ലാം.
സിൻഡിക്കേറ്റ്‌ , ആരോഹണം , പയ്യൻ കഥകൾ തുടങ്ങിയ രചനകൾ അധികാരത്തിൻറെ ഇടനാഴികളിലൂടെയുള്ള വിമർശന യാത്രകളാണ്‌.
ഭക്ഷണം, ഇര, ഇണ, സ്ഥാനമാനങ്ങൾ തുടങ്ങിയ ഘട്ടങ്ങളിലൂടെ കയറിപ്പോകുന്ന പയ്യൻ ഒടുവിൽ അധികാരത്തെ തന്നെയാണ്‌ തുറന്നുകാട്ടിയത്‌.
പയ്യൻ എന്ന കഥാപാത്രം അദ്ദേഹത്തിൻറെ തന്നെ ആത്മാവാണെന്നു പറയാം.
ഡൽഹി ജീവിതത്തിനിടയ്ക്ക്‌ ഇന്ത്യയുടെ തലസ്ഥാനനഗരിയിൽ അരങ്ങേറുന്ന രാഷ്ട്രീയനാടകങ്ങൾ വി. കെ. എൻ-ൽ ഉണർത്തിയ രോഷമാണ്‌ പയ്യൻറെ നർമ്മങ്ങളിലൂടെയും നിരീക്ഷണങ്ങളിലൂടെയും പുറത്തുവരുന്നത്‌.
തുള്ളൽ കൃതികളിലൂടെ മലയാളസാഹിത്യത്തിൽ ഹാസ്യത്തിൻറെ ഐശ്വര്യം വിതറിയ കുഞ്ചൻ നമ്പ്യാരുടെ നാട്ടുകാരനായിരുന്നു വി. കെ. എൻ. ചുറ്റും നടക്കുന്നതിൽനിന്നൊക്കെയും മാറിനിന്ന് അവ നർമ്മത്തിൽ ചാലിച്ച്‌ അനുവാചകർക്കു മുന്നിൽ അവതരിപ്പിച്ചാണ്‌ നമ്പ്യാർ ഓട്ടൻതുള്ളൽ എന്ന കലയെ ജനകീയമാക്കിയത്‌.
നർമ്മരചനയുടെ കാര്യത്തിൽ വി. കെ. എൻ ചെയ്തതും ഇതുതന്നെ.
സമകാലിക സംഭവങ്ങളെ മാറിനിന്നു നോക്കിക്കണ്ട്‌ അവ നർമ്മത്തിൽ ചാലിച്ച നിരീക്ഷണങ്ങളായി മലയാള സാഹിത്യലോകത്ത്‌ അദ്ദേഹം സമർഥമായി വിളമ്പി.
ലോകചരിത്രം , സാമ്പത്തിക ശാസ്ത്രം, രാജ്യാന്തര രാഷ്ട്രീയ സംഭവവികാസങ്ങൾ, ഭാരതത്തിലെ പുരാണകൃതികൾ എന്നീ വിഷയങ്ങളിലുള്ള പരന്ന വായനയുടെ പിൻബലവും വി. കെ. എൻ കൃതികളുടെ പ്രത്യേകതയാണ്‌.
അതുകൊണ്ടുതന്നെ തന്റെ കാലഘട്ടത്തിലെ ഏതു ഭൂകമ്പത്തെയും അനായാസമായി അവതരിപ്പിക്കാൻ അദ്ദേഹത്തിനു കഴിഞ്ഞു.
ആരോഹണം 1969ലെ കേരള സാഹിത്യ അക്കാദമി അവാർഡിനർഹമായി.
1978-ൽ മലയാള സാഹിത്യത്തിലെ സമഗ്ര സംഭാവന കണക്കിലെടുത്ത് എം.പി.പോൾ അവാർഡ്.
1982-ൽ പയ്യൻ കഥകൾക്ക് കേന്ദ്രസാഹിത്യ അക്കാദമി അവാർഡ്.
1997-ൽ പിതാമഹൻ എന്ന കൃതിക്ക്  മുട്ടത്തു വർക്കി അവാർഡ് എന്നിവ നേടിയിട്ടുണ്ട്.
അനുബന്ധം: മലയാളം വാരിക Archived 1999-04-28 at the Wayback Machine .
വികെഎൻ സ്പെഷൽ പതിപ്പിലെ (2004 ഫെബ്രുവരി 6) ലേഖനങ്ങൾ.
വികെഎൻ: മൺമറഞ്ഞ നർമ്മം - ദാറ്റ്‌സ്‌ മലയാളം ലേഖനം Archived 2005-11-28 at the Wayback Machine .
വികെഎൻ:അനന്യതയുടെ പര്യായം - വെബ്‌ലോകം ലേഖനം Archived 2005-11-28 at the Wayback Machine .
യർവാദാ സെൻട്രൽ ജയിൽ ഇംഗ്ലീഷ് വിലാസം https://ml.wikipedia.org/wiki/Yerwada_Central_Jail
മഹാരാഷ്ട്രയിൽ പൂണെ നഗരപ്രാന്തത്തിലുള്ള യർവാദാ എന്ന സ്ഥലത്ത് സ്ഥിതിചെയ്യുന്ന ചരിത്രപ്രധാനമായ ഒരു ജയിലാണ് യർവാദാ സെൻട്രൽ ജയിൽ .
ഇന്ത്യയിലെ സ്വാതത്ര്യ സമരകാലത്ത്, മഹാത്മാഗാന്ധിയേയും  മറ്റനേകം  സ്വാതന്ത്ര്യസമര സേനാനികളേയും ഈ ജയിലിൽ  ബ്രിട്ടീഷുകാർ പാർപ്പിച്ചിട്ടുണ്ട്.
1932 സെപ്റ്റംബർ 24 നു പൂനെ കരാറിൽ ഈ ജയിലിലെ വച്ചാണ് മഹാത്മാ ഗാന്ധി ഒപ്പുവച്ചത്.
1880 ൽ ബ്രിട്ടീഷുകാരാണ് യർവാദാ സെൻട്രൽ ജയിൽ നിർമ്മിച്ചത് .
തുടർന്ന്, സാന്ത്വന്ത്യ സമര കാലഘട്ടത്തിലും, സ്വാതന്ത്ര്യാനന്തരം അടിയന്തരാവസ്ഥ നടപ്പാക്കിയ കാലഘട്ടത്തിലും, വിപ്ലവകാരികളെ പാർപ്പിച്ചിരുന്നത് ഈ ജയിലിൽ  ആയിരുന്നു.
ര
മലയാള അക്ഷരമാലയിലെ ഇരുപത്തിയേഴാമത്തെ വ്യഞ്ജനാക്ഷരമാണ് ര .
രേഫം എന്ന പേരിലും 'ര'കാരം അറിയപ്പെടുന്നു.
പരമ്പരാഗതമായി, അക്ഷരമാലയിൽ ഇതിനെ അന്തഃസ്ഥം അഥവാ മധ്യമം എന്ന വിഭാഗത്തിൽ ഉൾപ്പെടുത്തുന്നു.
സ്വനവിജ്ഞാനമനുസരിച്ച് ഇത് നാദിയും ദന്ത്യവുമായ ഒരു ഉൽക്ഷിപ്തവ്യഞ്ജനമാണ്.
ഛന്ദശ്ശാസ്ത്രത്തിൽ , മധ്യലഘുവായ ത്ര്യക്ഷരഗണത്തെ സൂചിപ്പിക്കുന്നതിന് 'ര'കാരം ഉപയോഗിക്കുന്നു.
രേഫത്തിന്റെ വർണം
ര് + അ = ര
ഇവകൂടി കാണുക അക്ഷരമാല
യർമൂക്ക് നദി യർമൂക്ക് നദി
യാർമുക്ക് നദി ( അറബി : نهر اليرموك ‬ , ഹീബ്രു : נְהַר הַיַּרְמוּךְ ‎ റോമനൈസ്ഡ് ; ഗ്രീക്ക് : Ἱερομύκης, Hieromýkēs ; ലത്തീൻ : Hieromyces അല്ലെങ്കിൽ ഹീറോമിക്സ് ; ചിലപ്പോൾ യാർമൂക്ക് എന്ന് വിളിക്കപ്പെടുന്നു), ജോർദാൻ നദിയുടെ ഏറ്റവും വലിയ പോഷകനദിയാണ് .
ഇത് ജോർദാൻ , സിറിയ , ഇസ്രായേൽ എന്നിവിടങ്ങളിലൂടെ ഒഴുകുന്നു, കൂടാതെ ഹൗറാൻ പീഠഭൂമിയുടെ ഭൂരിഭാഗവും വറ്റിച്ചുകളയുന്നു.
ഇതിന്റെ പ്രധാന പോഷകനദികൾ വടക്ക് നിന്ന് അലൻ, റുഖാദ്, കിഴക്ക് നിന്ന് എഹ്രെയ്ർ, സെയ്‌സുൻ എന്നിവയാണ്.
അതിന്റെ മുന്നോട്ടുള്ള ഗതിയിൽ ഉടനീളം ഇടുങ്ങിയതും ആഴം കുറഞ്ഞതുമാണെങ്കിലും, അതിന്റെ വായ്ക്ക് ജോർദാനോളം വീതിയുണ്ട്, മുപ്പതടി വീതിയും അഞ്ചടി ആഴവും.
ഒരിക്കൽ പ്രശസ്തമായിരുന്ന മാത്യു പാലം ജോർദാനുമായി സംഗമിക്കുന്നിടത്ത് യാർമുക്ക് മുറിച്ചുകടക്കുമായിരുന്നു.
നദി ഒഴുകി വരുന്ന ഭൂരിഭാഗം സ്ഥലങ്ങളിലും, യാർമുക്ക് വടക്ക് സിറിയയ്ക്കും തെക്ക് ജോർദാനും ഇടയിലുള്ള അതിർത്തി രൂപപ്പെടുത്തുന്നു, അതേസമയം ജോർദാനുമായുള്ള സന്ധിസ്ഥാനത്തിനു സമീപം അത് ഇസ്രായേലിനും ജോർദാനും ഇടയിലുള്ള അതിർത്തിയായി മാറുന്നു.
1967 ജൂണിലെ ആറ് ദിവസത്തെ യുദ്ധത്തിന് ശേഷം , നദിയുടെ താഴത്തെ 14 മൈൽ (23 കി.മീ) ജോർദാനും ഇസ്രായേൽ അധീനതയിലുള്ള പ്രദേശവും തമ്മിലുള്ള അതിർത്തി രൂപീകരിച്ചു.
അധിനിവേശ ഗോലാൻ കുന്നുകളും ഇസ്രായേലും അതിൽ ഉൾപ്പെടുന്നു.
ഫലസ്തീന്റെ ചരിത്രത്തിലെ നിർണായക യുദ്ധങ്ങളിലൊന്നായ യാർമുക്ക് നദിയിലെ യുദ്ധം നടന്ന സ്ഥലമായിരുന്നു യാർമുക്ക്.
യാർമുക്ക് നദി മുമ്പ് ജോർദാനിന് ജലവൈദ്യുതി നൽകിയിരുന്നതോടൊപ്പം അതിന്റെ താഴ്‌വര ഒരു ബ്രാഞ്ച് റെയിൽവേയുടെ സ്ഥലമായിരുന്നു, എന്നാൽ തുടർച്ചയായ അറബ്-ഇസ്രായേൽ യുദ്ധങ്ങളും അനുബന്ധ പ്രദേശങ്ങളിലെ തർക്കങ്ങളും അവയെ ഏറെക്കുറെ ഇല്ലാതാക്കി.
നദീതടത്തിൽ ചൂടുള്ളതും അർദ്ധ വരണ്ടതുമായ കാലാവസ്ഥയാണ്.
ജനുവരിയിൽ, ശരാശരി താപനില 41 °F (5 °C) ന് മുകളിലാണ്.
വേനൽക്കാല മാസങ്ങളിൽ താപനില 86 °F (30 °C) കവിഞ്ഞേക്കാം.
ഒക്ടോബറിനും മാർച്ചിനും ഇടയിലാണ് പ്രധാനമായും മഴ പെയ്യുന്നത്.
ഈ പ്രദേശത്തെ സസ്യജാലങ്ങളിൽ കുറിയ പുല്ലുകളും വരൾച്ചയെ പ്രതിരോധിക്കുന്ന പുൽച്ചെടികളും കൂടുതലായുണ്ട്.
വടക്ക് സമതലങ്ങളായ - ഹൗറാൻ, ബാഷാൻ, ഗോലാൻ - തെക്ക് ഗിലെയാദ് പർവതങ്ങൾ എന്നിവയ്ക്കിടയിൽ യാർമുക്ക് ഒരു സ്വാഭാവിക അതിർത്തി രൂപപ്പെടുത്തുന്നു.
അങ്ങനെ അത് പലപ്പോഴും രാജ്യങ്ങൾ തമ്മിലുള്ള അതിർത്തി രേഖയായി വർത്തിച്ചിട്ടുണ്ട്.
യർമൂക്ക് നദി നവീനശിലായുഗം
പാലസ്തീനിന്റെയും ജോർദാനിന്റെയും ചില ഭാഗങ്ങളിൽ വസിച്ചിരുന്ന ഒരു മൺപാത്ര നിയോലിത്തിക്ക് സംസ്കാരമാണ് യാർമുകിയൻ എന്ന് പറയപ്പെടുന്നു .
വെങ്കല യുഗം യാർമൂക്ക് നദിക്ക് കുറുകെയുള്ള റെയിൽവേ പാലം, 1946-ൽ തകർന്നു
ഗോലാനിൽ മാത്രമാണ്  നദിയുടെ പ്രദേശത്ത് ആദ്യകാല വെങ്കലയുഗം സൂചകമാകുന്നത്.
ബിസി 14-ാം നൂറ്റാണ്ടിലെ അമർന ലെറ്റേഴ്സിൽ അബില (ടെൽ അബിൽ) സാക്ഷ്യപ്പെടുത്തിയിട്ടുണ്ട്.
നദിയുടെ വടക്ക് ഭാഗത്തായിരുന്നു എന്ന് അനുമാനിക്കപ്പെടുന്ന ഗെഷൂരിന്റെ കാര്യത്തിലും ഇത് സംഭവിക്കാം.
നദിയുടെ തീരത്തുള്ള മറ്റ് ചരിത്ര നഗരങ്ങൾ ദരാ, ഹീത്, ജലിൻ ടെൽ ഷിഹാബിന്റെയും ഖിർബെറ്റ് എഡ്-ഡുവെയ്റിന്റെയും പുരാവസ്തു സ്ഥലങ്ങൾ  എന്നിവയാണ്.
ഇരുമ്പ് യുഗം
ഹീബ്രു ബൈബിളിലെ അരാമിയൻ രാജ്യങ്ങളും വടക്കൻ ഇസ്രായേൽ രാജ്യവും ഇടയ്ക്കിടെ യാർമൂക്കിലൂടെ അതിർത്തി രേഖ സ്ഥാപിച്ചിട്ടുണ്ടാകാം.
അസീറിയൻ , പേർഷ്യൻ സാമ്രാജ്യങ്ങളുടെ കീഴിൽ വടക്ക് അഷ്‌തെറോത്ത് കർനൈം പ്രവിശ്യയും തെക്ക് ഗലാസു (ഗിലെയാദ്) പ്രവിശ്യയും സ്ഥാപിച്ചു.
ഹെല്ലനിസ്റ്റിക് കാലഘട്ടം
ഹെല്ലനിസ്റ്റിക് കാലഘട്ടത്തിൽ, ഹിപ്പോസിന്റെ പ്രദേശം തെക്ക് ഗദാരയുടെയും അബിലയുടെയും (ആബേൽ) പ്രദേശത്തിന് കുറുകെയായിരുന്നു, ഡിയോൺ കിഴക്കൻ പോഷകനദികളിലായിരുന്നു.
ബൈസന്റൈൻ കാലഘട്ടം
AD 635-ൽ ഖാലിദ് ഇബ്നു അൽ-വലീദിന്റെ കീഴിൽ ഡമാസ്കസ് കീഴടക്കിയ അറബികൾ, തിയോഡോറസ് ട്രിത്തൂറിയസിന്റെ കീഴിൽ ഒരു വലിയ ബൈസന്റൈൻ സൈന്യം ഭീഷണിപ്പെടുത്തിയപ്പോൾ നഗരം വിടാൻ നിർബന്ധിതരായി.
ഖാലിദ് യാർമുക്ക് നദിയുടെ തെക്ക് ഭാഗത്തേക്ക് തന്റെ സൈന്യത്തെ കേന്ദ്രീകരിച്ചു, 636 ഓഗസ്റ്റ് 20-ന്, ബൈസന്റൈൻസിന്റെ അർമേനിയൻ, ക്രിസ്ത്യൻ അറബ് സഹായികളുടെ ഒഴിഞ്ഞുമാറൽ മുതലെടുക്കുകയും ബൈസന്റൈൻസിന്റെ ശേഷിച്ച സൈന്യത്തെ ആക്രമിക്കുകയും ചെയ്തു, അവ ഏതാണ്ട് പൂർണ്ണമായും നശിപ്പിക്കപ്പെട്ടു.
ഈ വിജയം പലസ്തീനിലെ മുസ്ലീം ആധിപത്യത്തിന് തുടക്കമിട്ടു, അത് കുരിശുയുദ്ധങ്ങളുടെ കാലഘട്ടത്തിൽ (1099-1291) മാത്രം തകർന്ന് ഒന്നാം ലോക മഹായുദ്ധം വരെ നീണ്ടുനിന്നു.
1905-1948
1905 മുതൽ 1946 വരെ നദീതടത്തിൽ ജെസ്രീൽ വാലി റെയിൽവേയുമായി ബന്ധിപ്പിക്കുന്ന ഹെജാസ് റെയിൽവേ ഓടിയിരുന്നു.
1946 ജൂൺ 16 ന് നൈറ്റ് ഓഫ് ദ ബ്രിഡ്ജസിൽ ജൂതർ നടത്തിയ ഹഗാന ബോംബേറിനെ തുടർന്ന് ഇത് ഒഴിവാക്കപ്പെട്ടു.
ജോർദാൻ നദിയുമായി സംഗമിക്കുന്ന നഹരയിമിലെ ജലവൈദ്യുത പ്ലാന്റ് 1932 മുതൽ 1948 വരെ നിർബന്ധിത പാലസ്തീനിൽ സേവനമനുഷ്ഠിച്ചു.
1948 ന് ശേഷം ജോർദാൻ, യാർമുക്ക് നദികളുടെ സംഗമസ്ഥാനത്ത് ഇസ്രായേൽ-ജോർദാനിയൻ അതിർത്തി
1967-ലെ ആറ് ദിവസത്തെ യുദ്ധത്തിന് ശേഷം, ഇസ്രായേൽ ഗവൺമെന്റ് അതിന്റെ മനോഹരമായ പ്രകൃതിദൃശ്യങ്ങളും ചൂടുനീരുറവകളും രസകരമായ റോമൻ അവശിഷ്ടങ്ങളുമുള്ള താഴ്ന്ന യാർമുക്ക് നദീതടത്തെ വിനോദസഞ്ചാരികളുടെ ഗതാഗതത്തിനായി തുറന്നുകൊടുത്തു.